

ΕΛΛΗΝΙΚΗ ΔΗΜΟΚΡΑΤΙΑ Νίσυρος, 8/3/2022

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ

ΚΑΙ ΘΡΗΣΚΕΥΜΑΤΩΝ Αρ. Πρωτ. 16

ΠΕΡ. Δ/ΝΣΗ Π.& Δ.ΕΚΠ/ΣΗΣ

Ν. ΑΙΓΑΙΟΥ

Δ/ΝΣΗ Δ/ΘΜΙΑΣ ΕΚΠ/ΣΗΣ ΔΩΔ/ΣΟΥ

ΓΥΜΝΑΣΙΟ ΛΤ ΝΙΣΥΡΟΥ

ΝΙΣΥΡΟΣ, Τ.Κ. 85303

ΤΗΛ. 22420-31220, FAX 2242031210

Ε-mail: mail@gym-nisyr.dod.sch.gr

Πληροφορίες: Κουλάκης Ιωάννης

**ΘΕΜΑ:** Πρόσκληση για την υποβολή προσφορών για την πραγματοποίηση εκδρομής του Γυμνασίου ΛΤ Νισύρου στην Κρήτη.

Το **Γυμνάσιο με Λυκειακές Τάξεις Νισύρου** προτίθεται να πραγματοποιήσει την καθιερωμένη πολυήμερη εκδρομή των μαθητών της Γ’ Λυκείου στο Ηράκλειο Κρήτης. Καλούμε, σύμφωνα με την υπ’ αριθμ. 20883/ΓΔ4 /αρ. φυλ 456/13-02-2020 τα ενδιαφερόμενα τουριστικά γραφεία να καταθέσουν στο σχολείο μας **μέχρι την**  **Δευτέρα 14/03/2022** **και ώρα 12:00μ.μ.** κλειστές προσφορές, στις οποίες θα αναγράφεται το συνολικό κόστος της εκδρομής, καθώς και το κόστος ανά μαθητή, συμπεριλαμβανομένων όλων των λοιπών χρεώσεων που μπορεί να προκύψουν. Οι προσφορές πρέπει να κατατεθούν στο σχολείο σε κλειστό φάκελο με επισυναπτόμενα τα απαραίτητα δικαιολογητικά σε πρωτότυπη μορφή, **και όχι με τηλεομοιοτυπία ή μέσω ηλεκτρονικού ταχυδρομείου**, διότι τα μέλη της Επιτροπής διενέργειας του διαγωνισμού είναι επιφορτισμένα και με τα καθημερινά διδακτικά τους καθήκοντα αλλά και άλλου είδους διοικητικές υποχρεώσεις. (Σύμφωνα με τις διατάξεις της περ. γ΄, παρ. 6, άρ. 14 του Ν. 2672/119 (Α΄ 290).

Εκτιμώμενος αριθμός μαθητών: 5

Αριθμός συνοδών εκπαιδευτικών: 2

Συγκεκριμένα η εκδρομή θα πραγματοποιηθεί **μέσα στο χρονικό διάστημα από 25/3/2022 έως 02/4/2022**. Η επιλογή των ακριβών ημερομηνιών μέσα σε αυτό το χρονικό διάστημα είναι στην ευχέρεια του εκάστοτε ταξιδιωτικού γραφείου και ανάλογα πάντα με τα διαθέσιμα δρομολόγια και τις καιρικές συνθήκες.

Η προσφορά θα περιλαμβάνει:

1. Ακτοπλοϊκά εισιτήρια από τη Νίσυρο προς Πειραιά, Πειραιά – Χανιά και Ηράκλειο- Πειραιά , Πειραιά-Κως και Κως-Νίσυρος στις 2/4/2022 .
2. Δυο (2) διανυκτερεύσεις στα Χανιά και δυο διανυκτερεύσεις στο Ηράκλειο, με διαμονή σε ξενοδοχείο τεσσάρων (4) ή πέντε (5) αστέρων με πρωινό, το οποίο κατά προτίμηση να βρίσκεται μακριά από περιοχή που δεν ενδείκνυται για την ασφάλεια των μαθητών. Οι μαθητές θα διανυκτερεύσουν σε δυο δίκλινα και ένα μονόκλινο. Οι συνοδοί εκπαιδευτικοί θα διανυκτερεύσουν σε δύο μονόκλινα δωμάτια δωρεάν. Τα δωμάτια θα πρέπει να βρίσκονται στον ίδιο όροφο και γειτονικά ώστε να ελέγχονται οι μαθητές από τους συνοδούς καθηγητές. Οι χώροι του ξενοδοχείου θα πρέπει να πληρούν τους όρους ασφάλειας και υγιεινής.
3. Τα έξοδα των τυχόν μετακινήσεων και επισκέψεων που περιλαμβάνονται στο πρόγραμμα της εκδρομής.
4. Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη προαιρετική ασφάλιση για περίπτωση ατυχήματος ή ασθένειας μαθητή ή συνοδού καθηγητή.
5. Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (καιρικές συνθήκες, εκλογές κ.λπ.). να προβλέπεται ο επαναπρογραμματισμός της σε κάποια από τις επόμενες μέρες
6. Με την παρούσα προσφορά θα κατατεθεί από τα ταξιδιωτικό γραφείο αντίγραφο σήματος λειτουργίας σε ισχύ με σχετική υπεύθυνη δήλωση θεωρημένη με το γνήσιο της υπογραφής.
7. Θα παρακρατηθεί το 20% της αξίας της εκδρομής από το ταξιδιωτικό πρακτορείο το οποίο θα αποδοθεί μετά το τέλος της εκδρομής, αφού εκπληρωθούν όλοι οι όροι της σύμβασης.
8. Να γίνει αναφορά του ονόματος του ξενοδοχείου, της κατηγορίας καθώς και της διεύθυνσης του, με τον συνολικό αριθμό, τον όροφο και του τύπου των δωματίων.
9. Για τις παραπάνω υπηρεσίες ζητείται η τελική συνολική τιμή (με ΦΠΑ) αλλά και τιμή για κάθε μαθητή.

**Ενδεικτικό πρόγραμμα (πάντα ανάλογα με τις ώρες άφιξης και επιστροφής)**

**1η Ημέρα:** **Νίσυρος – Πειραιάς, Πειραιάς – Χανιά**

Μουσείο Ακρόπολης

**2η Ημέρα: Χανιά (Διανυκτέρευση 27 και 28 Μαρτίου)** Μεταφορά στο ξενοδοχείο. Περιήγηση στον νομό Χανίων

**3η Ημέρα: Εκδρομή στο Ρέθυμνο.**  Ρέθυμνο περιήγηση στην πόλη. Λίμνη Κουρνά

**4ή ημέρα: Μετακίνηση στο Ηράκλειο (Διανυκτέρευση 29 και 30 Μαρτίου)**

**Νομός Ηρακλείου**

Επίσκεψη στην Κνωσό . Ξενάγηση στην πόλη του Ηρακλείου

**5η Ημέρα: Επίσκεψη στο νομό Λασιθίου**

Περιήγηση στον Άγιο Νικόλαο, οροπέδιο Λασιθίου,. Κατά την επιστροφή στο Ηράκλειο επίσκεψη στο ενυδρείο

**6η Ημέρα : Αναχώρηση . Ηράκλειο- Πειραιάς ,**

**7η Ημέρα : Πειραιάς – Κως , Κως -Νίσυρος**

Οι σχετικές προσφορές θα πρέπει να κατατεθούν έντυπα στο σχολείο (σε σφραγισμένους φακέλους που θα φέρουν εντύπως ή με σφραγίδα τα στοιχεία του προσφέροντος και την ένδειξη «Προσφορά για την εκδρομή των μαθητών του Γ-ΛΤ Νισύρου σχολικού έτους 2021-2022») **μέχρι την Δευτέρα 14 Μαρτίου 2022 και ώρα 12.00 μμ**. Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Μετά τη λήξη του χρόνου κατάθεσης των προσφορών δεν θα γίνει δεκτή καμία προσφορά. Οι προσφορές που θα κατατεθούν, θα ανοιχθούν ενώπιον της επιτροπής αξιολόγησης προσφορών. *Διευκρινίζεται ότι δε γίνονται δεκτές αντιπροσφορές μετά την αποσφράγιση των προσφορών.* Η προσφορά που θα επιλεγεί θα πρέπει να σταλθεί και σε ηλεκτρονική μορφή (doc ή pdf) για να είναι εύκολη η ανάρτηση της στο διαδίκτυο. Θα ακολουθήσει η υπογραφή σύμβασης.

Στο φάκελο, επίσης, θα συμπεριλαμβάνονται:

* Συμβόλαιο ομαδικής και ατομικής ασφάλισης όλων των μετακινούμενων μαθητών και συνοδών εκπαιδευτικών, το οποίο θα προβλέπει: α) Διασφάλιση πλήρους ιατροφαρμακευτικής περίθαλψης και β) Ασφάλιση ευθύνης διοργανωτή και πρόσθετη ασφάλιση κάλυψης εξόδων σε περίπτωση ατυχήματος ή ασθένειας.
* Υπεύθυνη δήλωση του τουριστικού γραφείου ότι διαθέτει το ειδικό σήμα λειτουργίας που βρίσκεται σε ισχύ καθώς και επικυρωμένο αντίγραφο του σήματος.
* Το σχολείο διατηρεί το δικαίωμα για οποιαδήποτε γραπτή διευκρίνιση σχετικά με την εκδρομή. Οι προσφορές θα ανοιχτούν και θα αξιολογηθούν από την αρμόδια επιτροπή του σχολείου, όπως προβλέπουν οι κείμενες διατάξεις.

Το πρακτορείο που θα επιλεγεί θα ενημερωθεί με τηλεφωνική επικοινωνία

Ο Διευθυντής

Κουλάκης Ιωάννης